
NGA VARËSIA NË PAVARËSI 


Zakoni 1: Ji Proaktiv (paraveprues) - vizioni personal 


Proaktiviteti domethënë që, si qenie njerëzore, ne jemi përgjegjës për jetën tonë. 
Sjellja jonë është funksion i vendimeve tona, jo i gjendjeve apo kushteve tona. 


Janë tri vlera qendrore në jetë: 

e përjetimore (ato që na ndodhin) 

e krijuese (ato që i sjellim në ekzistencë) 

e qëndrimore-atitudore (përgjigjja jonë ndaj rrethanave të vështira). 
Më e rëndësishmja është se si i përgjigjemi asaj që e përjetojmë në jetë. 


Proaktiviteti bazohet në përballjen me realitetin por edhe me të kuptuarit se kemi 
fuqi të zgjedhim përgjigje pozitive ndaj rrethanave tona. 


Na duhet ta kuptojmë se si e përqendrojmë kohën dhe energjinë tonë për të qenë 
efektivë. Gjërat për të cilat interesohemi do të mund të përshkruheshin si “Rrethi i 
Merakosjes”. Ka gjëra rreth të cilave vërtet mund të bëjmë diçka, dhe kjo mund të 
përshkruhet si “Rrethi ynë i Ndikimit”. Kur e përqendrojmë kohën dhe energjinë tonë 
në Rrethin tonë të Merakosjes, por jashtë Rrethit tonë të Ndikimit, ne nuk jemi 
efektivë. Mirëpo, konstatojmë se të qenit proaktivë na ndihmon ta zgjerojmë Rrethin 
tonë të Ndikimit. (Puno në gjërat rreth të cilave mund të bësh diçka.) 


Njerëzit reagues i përqendrojnë përpjekjet e tyre në Rrethin e Merakosjes, në gjërat 
të cilat nuk mund t'i kontrollojnë. Energjia e tyre negative shkakton që Rrethii tyre i 
Ndikimit të zvogëlohet. 


Nganjëherë bëjmë zgjedhje me pasoja negative, të quajtura gabime. Nuk mund t'i 
anulojmë apo t'i zhbëjmë gabimet tona të kaluara. Qasja proaktive ndaj një gabimi 
është ta pranosh atë menjëherë, ta korrigjosh dhe të mësosh nga ai. Suksesi është 
ana e largët e dështimit. 


Në zemër të Rrethit tonë të Ndikimit është aftësia jonë të bëjmë dhe të mbajmë 
zotime dhe premtime. Integriteti ynë në mbajtjen e zotimeve dhe aftësia për të bërë 
zotime janë manifestimet më të pastra të proaktivitetit. 

Zakoni 2: Fillo me fundin në mendje - lidershipi personal 


Janë tri aspekte madhore të menaxhimit tonë personal dhe të biznesit. I pari është 
lidershipi: çka dua unëfne të përmbushim” I dyti është menaxhimi: si mund ta 
përmbushi atë më së mirir 1 treti është produktiviteti duke e bërë atë. Sipas Peter 
Drucker dhe VVarren Bennis, “Menaxhimi është t'i bësh gjërat si duhet, Lidershipi 
është t'i bësh gjërat e duhura.” 


Pikë fillestare në të filluarit me fundin në mendje është të zhvillohet një deklaratë e 
misionit personal, filozofi apo kredo. Ajo do të të ndihmojë të përqendrohesh në atë 
se çka dëshiron të jesh (karakteri), të bësh (kontributet dhe arritjet) dhe për vlerat 
dhe principet mbi të cilat bazohen të qenurit dhe të vepruarit tuaj. Deklarata e 
misionit personal na jep një bërthamë të pandryshueshme nga e cila mund të 
merremi me ndryshimin e jashtëm. Principet mbi të cilat e bazojmë jetën tonë duhet 
të jenë të thella, të vërteta fundamentale, të vërteta klasike, apo emërues të 
përbashkët të përgjithshëm. Ato do të bëhen tema të ndërthurura që ekzekutohen 
me saktësi, konsistencë, bukuri dhe fuqi nëpër fabrikën e jetëve tona. 


Në zhvillimin e deklaratës së misionit tënd personal, mund ta përdorësh aftësinë 
tënde krijuese për t'i paramenduar gurët kilometrikë të jetës siç janë datëlindjet, 
përvjetorët, pensionimi dhe funeralet. Çfarë përmbushje do të donit të festonit” 
Vizualizoni ato në detale të shumta. 

Zakoni 3: Vendosi së pari gjërat e para - principet e menaxhimit 


personal 


“ Zakoni1: Unë jam programuesi 
“ Zakoni 2: Shkruaje programin 


“ Zakoni 3: Ekzekutoje programin 


Zakoni 3 është Menaxhimi Personal, përdorimi i vullnetit të pavarur për ta krijuar 
jetën në përputhje me vlerat, qëllimet dhe misionin tënd. 


Menaxhimi i kohës është shkathtësi esenciale për menaxhimin personal. Esenca e 
menaxhimit të kohës është të organizohesh dhe të ekzekutosh rreth prioriteteve. 
Metodat e menaxhimit të kohës janë zhvilluar në këto stade: 


1) shënimet dhe listat për kontrollim - duke i njohur kërkesat e shumëfishta në 


kohën tonë: 


2) kalendarët dhe librat e takimeve - orarizimi i ngjarjeve dhe i aktiviteteve: 


3) prioritizimi, qartësimi i vlerave - integrimi i planifikimit tonë ditor me caktimin 
e qëllimeve (Mangësia e kësaj qasjeje është se efikasiteti i rritur mund ta 
zvogëlojë spontanitetin dhe marrëdhëniet e jetës.): 


4) menaxhimii vetvetes në vend se të menaxhohet koha - përqendrimi në 
ruajtjen dhe rritjen e marrëdhënieve dhe përmbushjen e rezultateve, duke e 
mbajtur kështu balansin PJAP (Prodhimi ndaj ndërtimit të Aftësisë për 
Prodhim, PJPC balance - production versus building production capacity). 


Mund të bëhet një tabelë nga karakteristikat e aktiviteteve duke i klasifikuar si 
urgjente apo jo urgjente, të rëndësishme apo të parëndësishme: 


Urgjente Jourgjente 
see II 
E Krizat Parandalimi, aktivitete të AP 
“E ) Problemet e ngutshme Ndërtim lidhjesh 
Fe Projektet me afat të caktuar Njohje e mundësive të reja 
:“d Planifikimi, rikrijimi 
LI 
yo Ji IV 
F Ndërprerjet, disa nga telefonatat Vogëlsira, i zënë me punë 
ki Disa nga emailat, disa nga raportet J Disa nga emailat 
ci Disa nga takimet Disa nga telefonatat 
“0 J Çështje të ngutshme Bjerraditës 
ka Aktivitete të rëndomta Aktivitete të këndshme 

Aktivitetet e Kuadrantit l janë urgjente dhe të rëndësishme - të quajtura probleme 
apo kriza. Përqendrimi në Kuadrantin I rezulton që ai të bëhet gjithnjë e më i madh 
derisa të dominon ty. 


Aktivitetet e Kuadrantit Ill janë urgjente dhe të parëndësishme, dhe shpesh 
klasifikohen gabimisht në Kuadrantin 1. 


Kuadranti IV është Kuadranti i ikjes - aktivitetet që janë jourgjente dhe të 
parëndësishme. 


Njerëzit efektivë rrinë jashtë Kuadranteve Ill dhe IV sepse ato nuk janë të 
rëndësishme. Ata e zvogëlojnë Kuadrantin I në minimum duke kaluar më shumë 
kohë në Kuadrantin II. 


Aktivitetet e Kuadrantit Il janë të rëndësishme, por jo urgjente. Të punuarit në këtë 
Kuadrant është zemra e menaxhimit të kohës personale. Këto janë aktivitetet AP 
(Aftësia për prodhim, apo ang. PC). 


Aktivitetet e Kuadrantit Il janë me ndikim të lartë - aktivitetet që kur bëhen 
rregullisht do të bënin dallim mahnitës në jetën tënde. (Kjo e përfshin edhe 
implementimin e Shtatë Zakoneve.) 


Fillimisht, koha për aktivitetet e Kuadrantit Il duhet të vijë nga Kuadrantet Ill dhe IV. 
Kuadranti I nuk mund të injorohet, por do të duhej që përfundimisht të zvogëlohet 
përmes vëmendjes në Kuadrantin II. 


1) Prioritizo 
2) Organizo rreth prioriteteve 
3) Disiplinoje veten 


Një shkathtësi kritike për menaxhimin personal është delegimi. Delegimi efektiv te të 
tjerët është mbase aktiviteti i vetëm më i fuqishëm me përfitim të lartë. Delegimi, 
pos që mundëson rritje personale për individë dhe organizata, ta mundëson t'i 
përkushtosh energjitë e tua në aktivitete të nivelit të lartë. 


Janë dy tipe të delegimit: 
e Delegimi me Porositje 
e Mbikëqyrja e Përpjekjeve (Kujdestaria) 


Përdorimi i Delegimit me Porositje kërkon të urdhërohet jo vetëm çka të bëhet, por 
edhe si të bëhet. Mbikëqyrësi pastaj duhet të funksionojë si “shef,” duke e 
mikromenaxhuar progresin e “vartësit”. 


Menaxherët më efektivë e përdorin Delegimin me Kujdestari, që përqendrohet në 
rezultate në vend se në metoda. Njerëzit mund ta zgjedhin metodën për t'i arritur 
rezultatet. Në fillim merr më shumë kohë, por ka përfitime më të mëdha. Delegimi 
me Kujdestari kërkon kuptim të ndërsjellë të qartë, që në fillim, të pritjeve dhe të 
përkushtimit ndaj tyre, në pesë fusha: 

1. Rezultatet e dëshiruara - Le ta shohë personi, le ta përshkruajë, le të bëjë 
deklarim të cilësisë të asaj se si do të duken rezultatet dhe deri kur do të 
kryhen ato. 


2. Udhëzimet - ldentifikoji parametrat brenda të cilëve duhet të punojë 
individi, dhe çfarë “rrugë të dështimeve” potenciale mund të ketë. Mbaje 
përgjegjësinë për rezultate te personi të cilit i janë deleguar. 


3. Resurset - Identifikoji resurset në dispozicion për t'i përmbushur 
rezultatet e kërkuara. 


4. Llogaritshmëria (accountability) - Caktoji standardet e performansës që 
do të përdoren në vlerësimin e rezultateve dhe kohët specifike kur do të 
ndodhë raportimi dhe vlerësimi. 


5. Pasojat - Specifikoje se çka do të ndodhë si rezultat i vlerësimit, duke i 
përfshirë edhe shpërblimet dhe ndëshkimet psikike apo financiare. 


Njerëzit e papjekur mund të trajtojnë më pak rezultate dhe kanë nevojë për më 
shumë udhëzime dhe më shumë intervista të llogaritshmërisë. Njerëzit e pjekur 
mund të trajtojnë rezultate të dëshiruara më sfiduese me më pak udhëzime dhe 
intervista të llogaritshmërisë. 


'Trajtoje një njeri siç është dhe ai do të mbetet siç është. Trajtoje një njeri siç 
mundet dhe siç do të duhej të jetë dhe ai do të bëhet siç mundet dhe siç do të duhej 
të jetë.” 

NGA PAVARËSIA NË NDËRVARËSI 


Paradigmat e ndërvarësisë 


Përbërësi më i rëndësishëm që e vendosim në cilëndo marrëdhënie është jo çka 
themi apo çka bëjmë, por kush jemi. 


Për t'i marrë përfitimet e ndërvarësisë, na duhet ta krijojmë dhe të kujdesemi për 
marrëdhëniet që janë burim i përfitimeve. 


Llogaria Emocionale e Bankës e përshkruan se si ndërtohet besimi në një 
marrëdhënie. Sjelljet pozitive janë depozita që ndërtojnë rezervë. Sjelljet negative 
janë tërheqje (të “parave'). Një balans me rezervë të lartë rezulton në tolerancë më 
të lartë për gabimet tona dhe në komunikim më të hapur. 


Janë gjashtë depozita madhore që mund t'i bëjmë në llogarinë emocionale të 
bankës: 


1. Ta kuptojmë individin. Vlerat e një individi e përcaktojnë se çfarë veprime do 
të rezultojnë në depozitë apo tërheqje për atë individ. Për ta ndërtuar një 
marrëdhënie, duhet të mësosh se çka është e rëndësishme për personin 
tjetër dhe ta bësh po aq të rëndësishme për ty sa është personi për ty. 
Kuptoji të tjerët thellësisht si individë dhe pastaj trajtoji ata në terma të atij 
kuptimi. 


2. Kujdesu për gjërat e vogla, që janë gjërat e mëdha në marrëdhënie 
3. Mbaji zotimet. Thyerja e një premtimi është tërheqje madhore (e 'parave'). 


4. Qartësoji pritjet. Shkaku i thuajse të gjitha vështirësive në marrëdhënie i ka 
rrënjët në pritje dykuptimëshe, konfliktuoze rreth roleve dhe qëllimeve. Ta 
bësh një investim të kohës dhe të përpjekjeve që në fillim kursen kohë, 
përpjekje dhe tërheqje madhore (të parave) më vonë. 


5. Trego integritet personal. Mungesa e integritetit mund ta gërryejë thuajse 
çdo përpjekje për të krijuar rezervë të besimit të lartë. Ndershmëria kërkon t'i 
përputhim fjalët tona me realitetin. Integriteti kërkon ta përputhim realitetin 
me fjalët tona, duke i mbajtur premtimet dhe duke i përmbushur pritjet. 
Çelësi për shumë persona është një person, sidomos ai që e teston durimin 
dhe humorin e mirë të të shumtëve. Si e trajton njërin e nxjerr në shesh se si i 
shikon të shumtit, sepse në fund të fundit secili është një. 


6. Kërko falje sinqerisht kur bën tërheqje (të parave). Kërkim-faljet e sinqerta 
janë depozita, por kërkim-faljet e përsëritura interpretohen si të pasinqerta, 
duke rezultuar në tërheqje (të parave). 


Shtatë zakonet e njerëzve me efektivitet të lartë 


Zakoni 4: Mendo fitoj-fiton 


Fitojf Fiton është njëra nga gjithsej gjashtë filozofitë e ndërveprimit njerëzor. 


1. 


Fitojf Fiton - Njerëzit mund të kërkojnë përfitim të ndërsjellë në të gjitha 
ndërveprimet njerëzore. Sjellje e bazuar në principe. 


Fitojf Humb - Paradigma garuese: nëse unë fitoj, ti humb. Stili i lidershipit 
është autoritar. Në marrëdhënie, nëse nuk fitojnë të dy njerëzit, të dy 
humbin. 


HumbifFiton - Paradigma e 'fshirëses së këpucëve”. Individi kërkon fuqi nga 
popullariteti duke u bazuar në pranueshmëri. Stili i lidershipit është 
lejueshmëria (butësia). 


HumbilHumb - Kur njerëzve iu bëhet mani ta bëjnë personin tjetër të humbë, 
qoftë edhe në llogari të shpenzimeve të veta. 


Fitoj - Përqendrimi vetëm në marrjen e asaj që e do dikush, pa marrë 
parasysh nevojat e të tjerëve. 


Fitoj( Fiton ose S'ka Marrëveshje - Nëse nuk mund të gjejmë zgjidhje me 
përfitim të ndërsjellë, pajtohemi të mos pajtohemi këndshëm - pa 
marrëveshje. Kjo qasje është më realistja në fillim të një marrëdhënieje 
biznesore apo të një iniciative. Në marrëdhënie që vazhdon, më nuk është 
opsion. 


Kur marrëdhëniet janë të rëndësisë së lartë, Fitojf Fiton është alternativa e vetme e 
zbatueshme. Në një situatë garuese ku nuk është i rëndësishëm ndërtimi i një 
marrëdhënieje, Fitoj): Humb mund të jetë e përshtatshme. Janë pesë dimensione të 
modelit Fitojf Fiton: Karakteri, Marrëdhëniet, Marrëveshjet, Sistemet Përkrahëse dhe 
Proceset. 


1. 


Karakteri është themeli i Fitoj( Fiton. Duhet të ketë integritet për të ndërtuar 
besim në marrëdhënie dhe për ta definuar një fitore në terma të vlerave 
personale. 


Marrëdhëniet janë fokusi i Fitojf Fiton. Çfarëdo qoftë orientimi i personit me 
të cilin ke të bësh (Fitojf Humb, etj.), marrëdhënia është çelësi për ta 
ndryshuar situatën. 


Marrëveshjet e performansës i japin definicion dhe drejtim filozofisë 

Fitoj( Fiton. Ato e zhvendosin paradigmën e prodhimit nga vertikale (Epror - 
Vartës) në horizontale (Partneritet Ekip). Marrëveshja duhet të përfshijë 
elemente për ta krijuar një standard përmes të cilit njerëzit mund ta masin 
suksesin e vet. 


“ Rezultatet (jo metodat) e definuara - çka do të bëhet, dhe kur 

“ Udhëzimet - parametrat brenda të cilëve do të duhej të përmbushen 
rezultatet 


“ Resurset - përkrahja e njerëzve, financave, teknike apo e organizatës 
në dispozicion për t'i përmbushur rezultatet. 


“  Llogaritshmëria - standardet e performansës dhe kohët e vlerësimit. 
“ Pasojat - çka do të ndodhë si rezultat i vlerësimit. 


4. Sistemi i Shpërblimit është element kryesor në modelin FitojfFiton. Të flasësh 
Fitojf Fiton por të shpërblesh rezultate Fitojf Humb rezulton në shfuqizimin e 
paradigmës FitojfFiton. Nëse performansa e shquar e disave shpërblehet, 
anëtarët e tjerë të ekipit do të jenë humbës. Në vend të kësaj, zhvillo qëllime 
individuale dhe objektiva të ekipit që do të shpërblehen. 


Konkurrenca e ka vendin e vet ndaj konkurrentëve të tregut, performansës së vitit të 
kaluar, apo një lokacioni apo individi, ku nuk kërkohen bashkëpunimi dhe 
ndërvarësia, por bashkëpunimi në vendin e punës është po aq i rëndësishëm për 
ndërmarrjen e lirë sa ç'është konkurrenca në treg. Fryma e Fitoj( Fiton nuk mund të 
mbijetojë në një ambient të konkurrencës apo të zënkave. Të gjitha sistemet e 
kompanisë do të duhej të bazohen në principin e FitojfFiton. Sistemi i Kompensimit i 
menaxherëve do të duhej të bazohet në produktivitetin dhe zhvillimin e njerëzve të 
tyre. Procesi Fitoj( Fiton i ka katër hapa. 


1. Shihe problemin nga pikëpamja tjetër, në terma të nevojave dhe 
shqetësimeve të palës tjetër. 


2. Identifikoji çështjet dhe shqetësimet (jo pozitat) kryesore të përfshira. 


3. Përcaktoje se çfarë rezultate do të përbënin zgjidhje plotësisht të 
pranueshme. 


4. lIdentifikoji opsionet e reja për t'i arritur ato rezultate. 

Zakoni 5: Së pari përpiqu të kuptosh, pastaj të të kuptojnë 


Kur komunikojmë shpesh e japim ilaçin para se të bëjmë diagnozë të duhur. Do të 
duhej që së pari të ndajmë kohë t'i kuptojmë thellësisht problemet që na 
prezentohen. 


Dëgjimi empatik 

Kur një person tjetër flet, ne zakonisht “dëgjojmë” në një nga katër nivelet: injorimi, 
shtirja, të dëgjuarit selektiv, apo të dëgjuarit e vëmendshëm. Do të duhej ta 
përdorim formën e pestë, më të lartën, të dëgjimit - dëgjimi empatik. 


Dëgjimi empatik është dëgjimi me synimin që të kuptohet korniza e referimit dhe e 
ndjenjave të personit tjetër. Duhet të dëgjosh me veshët e tu, me sytë e tu dhe me 
zemrën tënde. 


Cakto diagnozë para se të japësh ilaç 
Një person efektiv i shitjes përpiqet t'i kuptojë nevojat, shqetësimet dhe situatën e 
klientit. Amatori shet produkte, profesionisti shet zgjidhje. 


Dëgjimi empatik merr kohë, por jo aq shumë kohë sa kthimi prapa dhe korrigjimi i 
keqkuptimeve, duke përfshirë edhe të jetuarit me problemet dhe rezultatet e 
mosdhënies ajër psikologjik njerëzve për të cilët të intereson (ta ndien). 


Zakoni 5 është i fuqishëm sepse përqendrohet në rrethin tënd të ndikimit. Është 
qasje nga brenda-tejashtë. Je duke u përqendruar në ndërtimin e të kuptuarit tënd. 
Bëhesh ndikues, që është çelës për të ndikuar te të tjerët. Derisa i çmon njerëzit më 
shumë, ata do të të vlerësojnë më shumë. 

Zakoni 6: Sinergjizo - principet e bashkëpunimit krijues 


Sinergjia domethënë se tërësia është më e madhe se sa shuma e pjesëve të saj. 


Esenca e sinergjisë është të vlerësohen dallimet - të respektohen ato, të ndërtohet 
mbi pikat e forta, dhe të kompensohen të dobëtat. Komunikimi sinergjistik është t'ia 
hapësh mendjen dhe zemrën mundësive të reja. Mund të duket sikur po e lë 
mënjanë ''të filluarit me fundin në mendje”, por në të vërtetë je duke e përmbushur 
atë duke i qartësuar qëllimet e tua dhe duke zbuluar qëllime më të mira. 


Duke ndarë kohë që vërtet të ndërtohet një ekip, duke krijuar llogari të lartë 
emocionale bankare, grupi mund të bëhet shumë i ndërthurur. Respekti ndërmjet 
anëtarëve mund të bëhet kaq i lartë sa që nëse ka mosmarrëveshje, mund të ketë 
përpjekje të çiltër për të kuptuar. 


Besimi i lartë çon në bashkëpunim dhe komunikim të lartë. Përparimi i komunikimit 
është: fillimisht mbrojtës (fitoj ose humbiffiton), pastaj plot respekt (kompromis), 
dhe në fund sinergjistik (fitojf fiton). 


Duke e krijuar me sinergji një deklaratë të misionit, ajo bëhet e skalitur në zemrat 
dhe mendjet e pjesëmarrësve. Problemi është se njerëzit që janë tepër të varur 
mundohen të kenë sukses në realitet të ndërvarur. Ata mund të flasin me teknikën 
fitojffiton, por duan t'i manipulojnë të tjerët. Këta njerëz të pasigurt kanë nevojë t'i 
formësojnë të tjerët me mënyrën e vet të të menduarit. 


Personi që është vërtet efektiv e ka përulësinë dhe nderimin t'i njohë kufizimet e 
veta të perceptimit dhe t'i vlerësojë resurset e pasura në dispozicion përmes 
ndërveprimit me zemrat dhe mendjet e qenieve tjera njerëzore. 

MPRIHE SHARRËN 


Zakoni 7: Principet e vetë-përtërirjes së balansuar 


Zakoni 7 është të ndash kohë ta mprehësh sharrën. Duhet të punosh proaktivisht 
(Kuadranti Il) për t'i përtërirë katër dimensionet e natyrës tënde: 


“ fizik 
“ shpirtëror 
“ mendor 


“  shoqërorlemocional 


Dimensioni fizik 
Dimensioni fizik e përfshin kujdesin për trupin tënd fizik - t'i hash ushqimet e duhura, 
të bësh mjaft pushim dhe relaksim, dhe të ushtrosh rregullisht. 


Dimensioni shpirtëror 


Dimensioni shpirtëror është qendra jote, përkushtimi yt ndaj sistemit tënd të 
vlerave. Aii përdor burimet që të inspirojnë dhe të frymëzojnë dhe të lidhin me të 
vërtetat e përjetshme të njerëzimit. 


Dimensioni mendor 


Është e rëndësishme ta mbash mendjen tënde të mprehtë duke lexuar, shkruar, 
organizuar dhe planifikuar. Lexo gjerësisht dhe ekspozoja veten mendjeve të mëdha. 


Dimensioni shoqërorf emocional 


Jeta jonë emocionale kryesisht zhvillohet dhe manifestohet në marrëdhëniet tona 
me të tjerët. Përtërirja e dimensionit tonë shoqëror emocional kërkon fokus dhe 
ushtrim në ndërveprimin tonë me të tjerët. 


Vetë-përtëritja duhet të përfshijë përtërirje të balansuar në të katër dimensionet - 
fizik, shpirtëror, mendor dhe shoqërorlemocional. Mospërfillja e cilësdo fushë 
ndikon negativisht te të tjerat. 

SHTATË ZAKONET... DHE ÇKA DO TË BËJNË ATA PËR TA 
NDIHMUAR GRUPIN TUAJ (PËRMBLEDHJE) 


“ Ji proaktiv - E kultivon guximin për të rrezikuar dhe pranuar sfida të reja për 
t'i arritur qëllimet 


“ Fillo me fundin në mendje - 1 çon projektet në përfundim dhe i bashkon 
ekipet dhe organizatat nën vizion, mision, dhe qëllim. 


“ Vendosi së pari gjërat e para - E përkrah kryerjen së pari të gjërave më të 
rëndësishme dhe inkurajon efektivitet direkt. 


“ Mendo fitoj-fiton - Promovon zgjidhje të konfliktit dhe i ndihmon individët të 
kërkojnë përfitim të dyanshëm, duke e rritur vrullin e grupit. 


“ Përpiqu së pari të kuptosh, pastaj të të kuptojnë - I ndihmon njerëzit t'i 
kuptojnë problemet, duke rezultuar në zgjidhje të planifikuara: dhe 
promovon komunikime më të mira, duke çuar në zgjidhje të suksesshme të 
problemeve. 


“  Sinergjizo - Siguron kyçje më të madhe nga anëtarët e ekipit dhe e shfrytëzon 
diversitetin e individëve për t'i rritur nivelet e suksesit. 


“ Mprehe sharrën - Promovon përmirësim të vazhdueshëm dhe mbron nga 
''djegia” (rraskapitja) dhe jo-produktiviteti që pason. 

